# சரவாக் டாலர்


**சரவாக் டாலர்** (ஆங்கிலம்: *Sarawak Dollar*; மலாய் மொழி: *Dolar Sarawak*); என்பது 1858-ஆம் ஆண்டில் இருந்து 1953-ஆம் ஆண்டு வரை சரவாக் இராச்சியத்தில் (*Raj of Sarawak*) பயன்படுத்தப்பட்ட பணத் தாள் (*Currency*) ஆகும்.  

ஒரு சரவாக் டாலர் என்பது 100 சென்களைக் (*100 cents*) கொண்டது. அந்தக் காலக்கட்டத்தில் ஒரு நீரிணை டாலருக்கு (*Straits Dollar*) இணையாக ஒரு சரவாக் டாலர் இருந்தது. இந்த சரவாக் டாலருக்குப் பின்னர் மலாயா; சிங்கப்பூர் பிரதேசங்களில் மலாயா டாலர் (*Malayan Dollar*) புழக்கத்திற்கு வந்தது.  

## பொது

1938-ஆம் ஆண்டு வரையில், அனைத்து சரவாக் நாணயங்களும் சரவாக்கை ஆட்சி செய்த மூன்று வெள்ளை இராசாக்களின் (*White Rajahs*) உருவப் படங்களைக் கொண்டு இருந்தன. சரவாக் இராச்சியத்தின் முதல் மன்னரான ஜேம்சு புரூக்கின் (*Rajah of Sarawak James Brooke*) உருவப்படம் 1858-ஆம் ஆண்டு தொடங்கி 1868 வரை சரவாக் டாலரில் பதிக்கப்பட்டது.  

சரவாக் இராச்சியத்தின் இரண்டாவது மன்னரான சார்லஸ் புரூக்கின் (*Charles Brooke*) உருவப்படம் 1868 முதல் 1917 வரை பதிக்கப்பட்டது. மூன்றாவது மன்னரான சார்லசு வைனர் புரூக்கின் (*Charles Vyner Brooke*) 1917 முதல் 1938 வரை சரவாக் டாலரில் பதிக்கப்பட்டது.  

## வரலாறு

1953-ஆம் ஆண்டில், சரவாக் டாலர்; மலாயா டாலர் ஆகிய இரண்டு நாணயங்களும், மலாயா பிரித்தானிய போர்னியோ டாலர் (*Malaya and British Borneo Dollar*) என்று மாற்றம் செய்யப்பட்டன.  

சரவாக் டாலரின் வரலாறு முழுவதும், அதன் நாணயங்கள் சென் (*Cent*), சென் (*Cent*), 1 சென் (*Cent*), 5 சென் (*Cent*), 10 சென் (*Cent*), 20 சென் (*Cent*), மற்றும் 50 சென் (*Cent*), மதிப்புகளில் அச்சிடப்பட்டன.  

### துளை வடிவமைப்பில் 1 சென் நாணயம்

தாமிரம் கலந்த சென் (*Cent*), மிகச்சிறிய மதிப்பு கொண்டது. மற்றும் முதன்முதலில் நிறுத்தப்பட்டது. கடைசியாக இந்த நாணயம் 1896-இல் வெளியிடப்பட்டது. சென் (*Cent*), எப்போதும் தாமிரமாக இருந்தது. 1933-இல் நிறுத்தப்பட்டது.  

1892-இல் தொடங்கி 1 சென் நாணயத்தின் மையத்தில் துளை இருந்தது. அந்தத் துளை வடிவமைப்பு 1897-க்குப் பிறகு நிறுத்தப்பட்டது. 1920-ஆம் ஆண்டில் 1 சென் நாணயம் செப்பு-நிக்கல் கலவையில் வெளியிடப்பட்டது. பின்னர் 1927-இல் வெண்கலமாக மாறியது.  

5 மற்றும் 10 சென் நாணயங்கள் 1920-ஆம் ஆண்டு வரையில் 80% வெள்ளி உலோகத்தில் தயாரிக்கப்பட்டன. பின்னர் 10 சென் நாணயங்களில், 40% வெள்ளி உலோகம் குறைக்கப்பட்டு செப்பு-நிக்கல் கலவைக்கு மாற்றப்பட்டன.  

20 சென்; 50 சென் நாணயங்கள் வெள்ளியாகவே இருந்தன. 1920-இல் 20 சென்; 50 சென் நாணயங்களின் வெள்ளி உலோகக் கலவை 80%-இல் இருந்து 40%-க்கு குறைக்கப்பட்டது.  

## வங்கி பணத்தாள்கள்

வங்கி பணத்தாள்கள் முதன்முதலாக சரவாக் அரசு கருவூலத்தால் (*Sarawak Government Treasury*) வெளியிடப்பட்டது. அவை குறைந்த தரத்தில் கையால் முத்திரையிடப்பட்ட பணத்தாள்களாக இருந்தன. 1919-ஆம் ஆண்டில் இருந்து அனைத்துப் பணத்தாள்களும் சரவாக் அரசாங்கத்தால் (*Government of Sarawak*) வெளியிடப்பட்டன.  

சரவாக் டாலரின் வரலாறு முழுவதும், அதன் பணத்தாள்கள் கீழ்காணும் மதிப்புகளில் வெளிவந்தன.  

- 5 சென் (*Cent*)
- 10 சென்
- 20 சென்
- 25 சென்
- 50 சென்
- $1 டாலர் (*Dollar*)
- $5 டாலர்
- $10 டாலர்
- $25 டாலர்
- $50 டாலர்
- $100 டாலர்
### சப்பானிய நாணயம்

பிரித்தானிய போர்னியோவில் சப்பானிய ஆக்கிரமிப்பு காலத்தில் (1942-1945), காகிதப் பணம் (*Paper Money*) 1 செண்டு முதல் 1000 டாலர்கள் வரையிலான மதிப்புகளில் வெளியிடப்பட்டன. இந்த நாணயம் 1 டாலர் = 1 சப்பானிய யென் (*Yen*) என நிர்ணயிக்கப்பட்டது.  

இரண்டாம் உலகப்போருக்கு பிறகு, சப்பானிய நாணயம் மதிப்பற்றதாக அறிவிக்கப்பட்டது. சரவாக் டாலர் மீண்டும் பயன்பாட்டிற்கு வந்தது.